3 ነሓሰ 2018 ምንጪ ስእሊ, YEMANE G.MESKEL/TWITTER መግለጺ ስእሊ, ፕረዚደንት መሓመድ ፋራማጆን ፕረዚደንት ኢሳይያስ ኣፈወርቂን ስምምዕ እናፈረሙ ኣብ ፖለቲካ ዞባ ቐርኒ ኣፍሪቃ ብዙሕ ምንቅስቓስ እትገብር ጅቡቲ ፡ ኣብ ልዕሊ ኤርትራ ዝተነብረ ማዕቀብ ንክልዓል ቅድም ክብል ብመንግስቲ ኢትዮጵያ ሐዚ ድማ ብሶማልያ ዝቐረበ ሕቶ ትቃወም ኣላ። ዕርቀ ሰላም ኢትዮጵያን ኤርትራን ንዞባ ቀርኒ ኣፍሪቃ'ውን ዝተርፍ ፀጋ ከስዕብ እዩ ተባሂሉ ተኣሚኑሉ ነይሩ። ኣብ ዩንቨርሲቲ መቐለ ሓጋዚ ፕሮፌሰር ኣይተ የማነ ዘርኣይ በዚ ትንታነ ካብ ዝሰማምዑ ሓደ እዩ። "ቅርሕንቲ ኢትዮጵያን ኤርትራን ንክልቲኤን ሃገራት ጥራሕ ዘይኮነስ ንዞባ ቀርኒ ኣፍሪቃ'ውን ብዓብይኡ ፀልይዎ ፀኒሑ እዩ" ይብል። "ምፍታሕ ቅርሕንቲ ኢትዮጵያን ኤርትራን ነቲ ዞባ ፅቡቕ እዩ" ክብል'ውን የረድእ። ዕርቀ ሰላም ክልትኤን ሃገራት ስዒቦም ዝመፁ ክያዶታት 'ውን ነዚ ሞጎት ዘሐይሉ ይመስሉ ነይሮም። ኣብ ልዕሊ ኤርትራ ተነቢሩ ዝጸንሐ ማዕቀብ ጽኑዕ ከም ዘይነበረ ተንተንቲ ይገልጹ ኤርትራን ሶማልያን ዲፕሎማስያዊ ዝምድና ክምስርታ ተሰማሚዐን ኢትዮጵያ ኣብ ልዕሊ ኤርትራ ዝተነብረ እገዳ ክለዓል ሓቲታ ጂቡቲ ማዕቐብ ኤርትራ ንኽለዓል ዝቐረበ ሕቶ ተቓዊማ ቀዳማይ ሚኒስተር ኢትዮጵያ ዶክተር ኣቢይ ኣሕመድ ናይ ኤርትራ ዑደቱ ፈጺሙ ኣዲስ ኣበባ ምስተመለሱ፡ ዉድብ ሕቡራት ሃገራት ኣብ ልዕሊ ኤርትራ ዘንበሮ እገዳ ክለዓል ብወግዒ ናብ ዉድብ ሕቡራት ሃገራት ሕቶ ኣቕሪቦም። እግሪ ኢትዮጵያ ስዒባ ሶማሊያ 'ውን ምስ ኤርትራ ስምምዕ 'ሕውነታዊ ዝምድናን ሓፈሻዊ ምትሕግጋዝን' ተፈራሪማ። ድሕሪ እዚ ስምምዕ ድማ፡ ፕረዚደንት ሶማልያ መሓመድ ዓብዱላሂ ፋርማጆ፡ ኣብ ልዕሊ ኤርትራ ዝተነበረ ማዕቀብ ክልዓል ከምዝሓተቱ ተዘሪቡ። ድሕሪ እዚ እዩ፡ ካልእ መልክዕ ናይቲ ዛንታ ዝተግሃደ። መንግስቲ ጂቡቲ፡ ኣብ ልዕሊ ኤርትራ ዝተነበረ ማዕቐብ ንኽለዓል ሶማልያ ንዘቕረበቶ ሕቶ ካብ ምቅዋም ሓሊፉ፤ ንሕቶ ፋርማጆ "ኣዝዩ ዘሰንብድ" ክብል ገሊፅዎ። ብወገን ጅቡቲ ዝቐረበ ቅረታ፡ ጁቡቲ ሰላምን ርግኣትን ሶማልያ ክተውሕስ እተቓለሰት፤ ሶማሊያ ግን መሬትን እሱራትን ጅቡቲ ንዝሓዘ መንግስቲ ኤርትራ ምድጋፋ ቅቡል ኣይኮነን ዝብል እዩ። ኢድ ኣእታውነት ሓይልታት ደገ?
